আমি নিজেও জানি না কীভাবে শিল্পী হতে হয়। আমি শুধু জানি ভালো গান গেয়ে মানুষের কাছে সেটি উপস্থাপন করতে হবে। কিছু হবে বলে গান গাইতে আসিনি। আসাও উচিত নয়। যখন গানের জগতে এসে যাব তখন গানের মানটা রাখতে হবে, ভালো গান গাইতে হবে। ভালো করে উচ্চারণ করতে হবে। ভালো গান পছন্দ করতে হবে। গান গাইতে না পারলে শুধু শুধু এখানে এসে সময় নষ্ট করার কোনো কারণ দেখি না। যেটা আমাদের বাংলাদেশে এখন নিয়ম ধরে চলছে। সবাই গান গায়। যাদের চেহারা ভালো তারা গান গায়। তারা অভিনয়ে না গিয়ে কেন যে গান গায়, আমি জানি না। প্রত্যেকে গান গায় এখন। আর সবাই যন্ত্রশিল্পী। বাংলাদেশ গণতন্ত্রের দেশ। এখানে সবাই সব কিছু করে।